周宗禮

周宗禮（），字子仁，號復臺，廣東潮州府澄海縣人，民籍，明朝政治人物，萬曆甲戌進士，官至廣西副使。

 生平 
嘉靖三十七年（1558年）戊午科廣東鄉試第七名舉人，萬曆二年（1574年）甲戌科進士。奉勅差大同勞賞官軍，便道歸鄉省親。回京復命，銓補刑部浙江司主事，丁父憂，八年冬葬父于官湖之麓。萬曆九年服闋入京，十年春，補貴州司。十一年差蘇松常鎮審決，十二年春復命，升本部福建司員外郎，尋轉山東司郎中。萬曆十三年（1585年）出任江西袁州府知府，丁繼母王氏憂，除服，萬曆十九年（1591年）調官廣西梧州府知府欽定四庫全書《廣西通志·卷五十五》。二十二年夏五月升廣西按察司副使、整飭府江兵備，不久辭官歸。萬曆三十二年冬罹患足疾，次月去世，享年七十三周光鎬《明中宪大夫广西按察司副使复台周公行状》：嗟夫！余不肖，望耋抱痾，慵且迈矣，何能阐述公之懿美，以昭丐于立言者？顾余责也，微诸嗣君请，犹当自效，矧济济昆季，手行迹而敦谕之，乌所敢辞。 公讳宗礼，字子仁，别号复台。系出闽，宋有八十二翁，贰守于潮，因卜居冠陇。家世业儒，十传至名山公，公之父也，夙德素彰。配本里卢氏，故名贤侗之裔。生二子：长邑令，讳宗道；次中宪公也。继娶王氏，生二子：宗位、宗玺，皆早世。公赋性醇笃，自幼沈酣经籍，步趋绳尺。垂髫即失所恃，哀恸擗踊。事严君至谨，晨昏寝膳，恭恪匪懈。眎继母一如所生，朝夕昆弟相戒勉曰：“父有义方，母氏熊丸，可不各励厥志，以求无忝所生乎！”时益淬励。辛亥，联翩登黉序，廩饩县官。戊午，公中乡试亚魁。甲戌，登进士。伯氏以恩荐上春官，兄弟怡怡京邸，唯恋父母年，喜懼婴怀。会勅差大同劳赏官军，便道驰省。值邑海溢堤溃，外莆等三都，民几鱼鳖。众群愬于公，公曰：“是诚在我！顾工钜费繁，匪题请，檄下有司，卒难毕役。”既复命，铨补刑部浙江司主事，遂以桑梓水患具题。下工部，咨行广东巡抚，行有司，以丁亩科派，乡立殷实圩长，官助商饷，有司以时行植惟勤，堤早完而固。三都磨碣颂公功不泯。公在比部，狱决精祥，操持廉恪。三载考最，上褒封父承德郎，赠母安人。犹饮痛母氏，不得生被翟榆之荣。久之，名山公讣至，扶匐奔丧，哀毀几不有生。已强起跋涉寻葬地，得吉于官湖之麓。以庚辰冬襄大事。因思宗位弟妇张，孀居无嗣，乃以第三子嗣之，粧奁薄置，僅足自供；许以将来俸置，悉均平，以安其心。自是鸣鸠之义以明，柏舟之矢弥谅，卒奉风教者，三加旌奖。故其完节天赋，实伯氏扶植所自也。辛巳，服阕入京。壬午春，补贵州司。癸未，差苏松常镇审决。既至，精心讯狱，力求生道。俄奉纶音，暂免行刑，钦恤之心遂矣。甲申春，复命，升本部福建司员外，寻转山东司郎中，实授大夫禄秩。念公在比部十年所，周历四司，左司寇夷陵刘公、临川舒公重属心焉，前后寮寀不一，咸以诚恪敦厚称公。乙酉，出守袁州。袁故韩昌黎过化地也，郡剧多盗，前摄守同知失帑金不赀，官司人役，悉累赔偿。公至，选捕缉访，因获真盜，就其家搜出正贼，悉招追，散还故所出偿者，人大称快。袁俗民间恶生女，多徹弃之，公禁谕，稍息。凡诸釐革，悉禆风化，由是仁声载道，诸颂者咸曰：“吾公正己率属，寮寀委心。” 向伯氏选授岑溪令，至是未三年，旅卒。公方抱脊鸰之悲，逾数月，闻继母讣，重萦风木之恸，亟奔丧归。群黎攀辕挽辙，如失怙恃，群欲特祠尸祝，公严阻之，乃留冠履于樵楼，扁曰“韩周遗迹”，盖以唐元和韩昌黎，继以明循良媲思，意远乎哉。归，制满，起补任梧州。梧故西粵重镇，夷风徭俗，于丧祭婚聘，一戾于礼，尚气矜闘，探丸赖命，犹其最者。公居恒念云：“是上未有以饬之耳，豈可以箠楚驱乎？惟是士者民之标表，振民当自士始。”于是，进青衿而程督之，先以明伦敦行，次之会文课考试，捐俸置学田，佐贫生，都人士靡不熏心袭服。由是，因士及民，因弊更政，列谕条约十有三款，刊布于都邑周闾磎峒间，大都政因俗革，强教而悦安之，去甚去泰，蠹风为之一涤。梧厂饷多夙弊，公罢其无名，绝其羨镪，自是关无横征，商无怨詈，舆颂归之。 一时师帅治行，卓然于三江八桂，而部使荐剡交驰。已而考满最绩，荷上宠褒父为中宪大夫，母卢氏、王氏为恭人。是年，岑溪故令亦以士庶呈请崇祀瞽宗，公又为之一慰。甲午夏，升广西按察司副使，整饬府江兵备。经赋诘戒，罔不殚心。乃公已倦游，寻拂衣归。时甫周甲，杜门却扫。乃思政先化民，家先敦俗，吾家自中宪垂训子孙曰：“慎勿怠肆！若辈虽有黻黼，不厌絺绤；虽饫珍馐，不忘蔬素。予惟揭祖训以示若，若其念之！”乃画家政，自仁率祖，则首建名山公祠宇，以妥先灵；增置始祖奉议大夫祭田，以均族属。自义率亲，则重修《族谱》，以稽世系；删定祭规，以尽追远。于率教者褒勖之，不者悔詈之；争构者为之取平，困厄者为之解脱，不足者周赡之。然后营居室，分产业，以均五子，不问其出后而有等差也。居恒逡巡敬让于族里，不敢以尊贵先人。凡桑梓事，有切于民生疆场利害者，不靳于当道言之，以故里闾勾摄，鸣吠无扰。众咸谓梓里棠荫在公矣。岁郡邑乡饮大宾，人咸以齿德推公，公虽敦请不出；惟会姚司理署府，造庐躬请，乃一赴。唯是平生嘉惠后学，有志未逮。宦归嗛嗛，余俸千余缗，质故宦裔陈瑞英铁场，凭商鼓铸，岁计二百余金，擬举以佐郡庠暨海、潮、澄四学赡士，顾其业称质，未经绝卖，嘱诸郎待之。平居充养完粹，穆然无恙。甲辰冬，忽婴足疾，逾月，诫诸嗣君曰：“吾病若难起，儿曹好自奋励；铁冶赡士一事，勿忘吾志。吾其瞑矣。”言迄而逝。哀哉！距茲五六年，陈果举粥，遂增价立券交易，昆仲即举呈之郡道，均之四校，率三岁该饷七百九十余金，均之四庠诸多士科举程费，余以助丧葬灯油之资，自是庶士倾心食惠。此其继志述事之大，九京可无遗憾哉！ 公生于嘉靖壬辰年八月十九日，享年七十有三。配鲲沟郑氏，勅封安人、恭人，副鮀浦黄氏、曲溪吴氏，皆名族也。丈夫子五：长廷璋，次瑛，次玑，次璧，次维藩，皆博士弟子员，瑛入太学，玑出嗣不录。璋、玑、藩，母黄氏出，黄先公逝；瑛、璧，吴氏出。孙男：日耀、日升、日胤，璋子；日晙，瑛子；日新，玑子；日□，璧子。孙女六。庭闱之间，芝荣桂茂，森森趾美，猗惟盛哉。乃不幸玑卒，既而藩未中身卒，而无嗣，璋乃尊母命，谋之族戚，以璋之季子日胤立继。是盖礼以分定，分以情恰，将来奕世云仍，此可覘矣。嗟嗟！公于余，宗姓也，以年庚则伯兄，以禔躬渊宏醰粹，则固余之师表。典二大郡，所至澡躬率属，勤施惠利，古贤二千石无忝矣。乃一擢观察，既然拂衣归，则敦训家庭，表正闾里。遡初为郎，上封事为里闾修筑水利；临属纩，命后人易铸冶以资四校。此皆表表在人睹听，豈敢谀乎哉！诸嗣君聊以不腆为丐名言载贽，不肖耄老，尚不能已于临文嗟悼云。

家族
曾祖父周澣；祖父周峯；父周世玉，號名山，壽官；母盧氏，繼母王氏。具慶下。兄宗道，恩貢生、岑溪知縣。弟宗位、宗璽。

子五：长子廷璋，次瑛，次玑，次璧，次维藩。孙日耀、日升、日胤、日晙、日新。

参考文献

|-

Category:明朝梧州府知府
Category:明朝袁州府知府
Category:明朝廣西按察司副使
Category:潮安人
Z
Category:明朝刑部主事
Category:明朝刑部郎中